
	 Funktions- og opgavebeskrivelse
	Sygeplejerske Skovbakken og Fælleshåb

	Formål
	At sygeplejersken som en del af Sygeplejen i Middelfart Kommune bidrager til at sikre høj sundhedsfaglig kvalitet, patientsikkerhed og sammenhængende borgerforløb for borgere med udviklingshandicap og komplekse sundhedsfaglige problemstillinger på Skovbakken og Fælleshåb gennem specialiseret sygepleje, kliniske vurderinger, sundhedsfaglig koordinering og tværfagligt samarbejde

Sygeplejersken indgår i kommunens sygeplejeteam og bidrager gennem specialiseret sygepleje, kliniske vurderinger, sundhedsfaglig koordinering, faglig sparring og tværfagligt samarbejde til at styrke den samlede indsats omkring borgerne samt sammenhængen mellem Sygeplejen, Skovbakken og Fælleshåb.

	Organisatorisk placering
	Stillingen er organisatorisk forankret i Sygeplejen i Middelfart Kommune og refererer til lederen af Sygeplejen. Skovbakken og Fælleshåb er organisatorisk en del af Center for Specialiserede Indsatser(CSI)

Sygeplejersken indgår i kommunens specialiserede sygeplejeteam for borgere med udviklingshandicap. Funktionen er primært knyttet til Skovbakken og Fælleshåb, hvor sygeplejersken indgår som en del af det tværfaglige samarbejde omkring borgerne.

Sygeplejersken er samtidig en del af den samlede sygeplejegruppe i Middelfart Kommune og deltager i relevante faglige fællesskaber, kompetenceudvikling, sparring og kvalitetsarbejde på tværs af sygeplejen.

Den daglige opgaveløsning foregår fortrinsvis på Skovbakken og Fælleshåb, hvor sygeplejersken indgår som en del af det tværfaglige samarbejde omkring borgerne.

Sygeplejersken samarbejder tæt med ledelsen på Skovbakken og Fælleshåb, den sundhedsfaglige koordinator, social- og sundhedsassistenter, pædagoger, terapeuter, læger, sygehuse og øvrige interne og eksterne samarbejdspartnere

	Funktion- og arbejdsområde
	Klinisk sygepleje, sundhedsfaglige vurderinger og koordinering af indsatser
Sygeplejersken har ansvar for at udføre specialiseret sygepleje, foretage kliniske vurderinger og koordinere sundhedsfaglige indsatser omkring borgere med komplekse sundhedsfaglige problemstillinger på Skovbakken og Fælleshåb. Funktionen understøtter sammenhængende og patientsikre borgerforløb på tværs af faggrupper og sektorer.

Opgaverne omfatter blandt andet:
· Udføre specialiseret og kompleks sygepleje hos borgere med udviklingshandicap.
· Fortage systematiske kliniske observationer og vurderinger ved ændringer i borgernes fysiske eller psykiske tilstand.
· Kordinere og igangsætte relevante sygeplejefaglige indsatser.
· Identificere og forebygge sygdom. 
· Vurdere behov for kontakt til læge, akutteam, hospital eller andre relevante samarbejdspartnere.
· Prioritering, planlægning og opfølgning ad behandlingseffekten af sundhedsfaglige indsatser ved komplekse problemstillinger.
· Forberede og følge op på lægebesøg, årskontroller og behandlingsforløb.
· Sikring af korrekt delegation af sundhedsfaglige opgaver i overensstemmelse med gældende lovgivning
· Faglig vejledning af medarbejdere omkring sygdom, behandling, forebyggelse og sundhedsfaglige indsatser.
· Bidrage og understøtte borgernes trivsel, sundhed og mestring af eget liv.
· Deltagelse i servicelovs opgaver efter behov og efter aftale med ledelsen.
· 
· Bidrage til sammenhængende og koordinerede borgerforløb med borgere, hvor sundhedsfaglige, sociale og pædagogiske forhold tænkes sammen.
Medicinhåndtering
Sygeplejersken bidrager til sikker, korrekt medicinhåndtering og dokumentation i overensstemmelse med gældende lovgivning og kommunale retningslinjer.


Opgaverne omfatter blandt andet:
· Oplæring og kompetenceudvikling af medarbejdere i medicinhåndtering.
· Deltagelse i medicindispensering og medicinopfølgning sammen med øvrige sundhedsfaglige medarbejdere.
· Bidrage til korrekt anvendelse af Nexus og FMK.
· Forebygge og følge op på medicinfejl. 
· Understøtte høj patientsikkerhed og ensartet praksis. 
· Sikring af lovmedholdelig dokumentationspraksis.
· Medvirker til udvikling og implementering af arbejdsgange og instrukser.
· Vejledning af kolleger i medicinhåndtering og korrekt sundhedsfaglig dokumentation.
· Deltagelse i kvalitetsarbejde, audits og journalgennemgang.
Faglig udvikling, undervisning, facilitering og sparring
Sygeplejersken bidrager til udvikling af medarbejdernes sundhedsfaglige kompetencer og til en lærende praksis med fokus på kvalitet og patientsikkerhed.
Opgaverne omfatter blandt andet:
· Yde faglig sparring og vejledning.
· Facilitere refleksion og læring omkring komplekse borgerforløb.
· Formidle ny sundhedsfaglig viden, forskning, lovgivning og anbefalinger til praksis
· Bidrage og medvirke til udvikling af nye metoder og arbejdsgange.
· Bidrage til en kultur præget af læring, refleksion og fælles ansvar for kvalitet.
· Introduktion og undervisning, oplæring og vejledning af medarbejdere, elever og studerende.
· Understøtte implementering af kommunale metoder og instrukser såsom VAR, ISBAR, TOBS og SAMBO.
Kvalitetsudvikling og patientsikkerhed
Sygeplejersken bidrager aktivt og har et medansvar for udviklingen af den sundhedsfaglige kvalitet på Skovbakken og Fælleshåb.

Opgaverne omfatter blandt andet:
· Bidrage til systematisk kvalitetsudvikling.
· Identificere risici og forbedringsmuligheder i praksis.
· Deltage i opfølgning på utilsigtede hændelser og audits.
· Omsætte læring til forbedringer af praksis og patientsikkerhed.
Tværfagligt og tværsektorielt samarbejde
Sygeplejersken indgår aktivt i det tværfaglige og tværsektorielle samarbejde med henblik på at skabe sammenhængende borgerforløb og styrke den samlede indsats omkring borgeren.

Opgaverne omfatter blandt andet:

· Samarbejde med pædagoger, social- og sundhedsassistenter, terapeuter, ledelse og øvrige samarbejdspartnere.
· Deltage i tværfaglige møder og koordinering af indsatser.
· Samarbejde med praktiserende læger, hospitaler, speciallæger og øvrige samarbejdspartnere.
· Sikre relevant videndeling og overlevering på tværs af faggrupper og sektorer.
· Bidrage med sundhedsfaglige perspektiver i den fælles opgaveløsning.
· Understøtte andre faggruppers kompetencer fremfor at overtage deres opgaver.

	Samspil til den kommunale sygepleje
	Som en integreret del af stillingen varetager sygeplejersken løbende opgaver inden for den kommunale sygepleje efter nærmere planlægning. Formålet er at vedligeholde kliniske kompetencer, sikre et stærkt sygeplejefagligt fællesskab samt understøtte sammenhængen mellem specialområdet og den øvrige sygepleje i Middelfart Kommune.

	Samarbejdet mellem sygeplejerske og sundhedsfaglig Koordinator
	Sygeplejersken og den sundhedsfaglige koordinator samarbejder tæt om at understøtte kvaliteten af den samlede sundhedsfaglige indsats på Skovbakken og Fælleshåb.
Begge funktioner bidrager med sundhedsfaglige kompetencer, men med forskellige perspektiver og ansvarsområder.

Sygeplejersken har primært fokus på:
· Kliniske vurderinger og sygeplejefaglige indsatser.
· Sundhedsfaglig koordinering omkring konkrete borgere.
· Medicinhåndtering.
· Faglig sparring, vejledning og undervisning.
· Opfølgning på behandlingsforløb.
· Patientsikkerhed i den daglige praksis.
Den sundhedsfaglige koordinator har primært fokus på:
· Tværgående koordinering og sammenhæng på organisationsniveau.
· Understøttelse af arbejdsgange og systematik.
· Kvalitetsopfølgning.
· Implementering af fælles sundhedsfaglige processer.
· Understøttelse af den samlede sundhedsfaglige udvikling.
Samarbejdet bygger på gensidig respekt for hinandens faglighed og kompetencer. Begge funktioner arbejder selvstændigt inden for egne ansvarsområder og bidrager i fællesskab til at sikre høj kvalitet, sammenhængende borgerforløb og fortsat udvikling af den sundhedsfaglige indsats på Skovbakken og Fælleshåb.

	Faglige kompetencer for funktionen/professionen/faggruppen
	· Autoriseret sygeplejerske.
· Gyldigt kørekort
· Har solide kliniske sygeplejefaglige kompetencer og kan foretage selvstændige sundhedsfaglige vurderinger.
· Har viden om medicinhåndtering, patientsikkerhed, delegering og sundhedsfaglig dokumentation.
· Har erfaring med eller interesse for arbejdet med borgere med udviklingshandicap og komplekse sundhedsfaglige problemstillinger.
· Har forståelse for sammenhængen mellem somatiske, psykiske, sociale og pædagogiske indsatser.
· Kan omsætte faglig viden, nationale retningslinjer og gældende lovgivning til praksis.
· Kan arbejde systematisk med kvalitet, dokumentation og opfølgning.
· Har gode formidlings- og undervisningskompetencer.
· Kan indgå aktivt i tværfaglige samarbejder og bidrage med sundhedsfaglige perspektiver.
· Erfaring fra psykiatri, socialområdet, handicapområdet eller kommunal sygepleje 
· Erfaring med borgere med komplekse og flerstrengede problemstillinger.
· Erfaring med dokumentation og elektroniske omsorgssystemer, gerne Nexus og FMK.
· Evne til at arbejde evidensbaseret og omsætte teori til praksis.
· Har erfaring med faglig sparring, vejledning eller undervisning af kolleger.

	Personlige kompetencer
	· Arbejder selvstændigt og tager ansvar for egne opgaver.
· Har et godt klinisk overblik og bevarer ro og struktur i komplekse situationer.
· Er nysgerrig, refleksiv og motiveret for faglig udvikling.
· Kommunikerer tydeligt og respektfuldt.
· Bidrager aktivt til samarbejde, videndeling og fælles løsninger.
· Kan skabe tillidsfulde relationer til borgere, pårørende og samarbejdspartnere.
· Trives i en rolle, hvor både specialiseret sygepleje, koordinering og kompetenceudvikling indgår.
· Tager naturligt klinisk lederskab og tør udfordre vanetænkning konstruktivt.
· Har overblik og handlekraft i pressede situationer.
· Møder borgere, pårørende og kolleger med respekt, rummelighed og anerkendelse.
· Har lyst til at udvikle både egen faglighed og organisationens sundhedsfaglige praksis

